
ALYTAUS RAJONO SAVIVALDYBĖS TARYBA

SPRENDIMAS
DĖL ALYTAUS RAJONO SAVIVALDYBĖS 2018–2020 METŲ STRATEGINIO VEIKLOS PLANO ĮGYVENDINIMO 2018 METAIS ATASKAITOS PATVIRTINIMO

2019 m. birželio 6 d. Nr. K-114
Alytus


Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu ir įgyvendindama Alytaus rajono savivaldybės strateginio planavimo organizavimo tvarkos aprašo, patvirtinto Alytaus rajono savivaldybės tarybos 2013 m. birželio 14 d. sprendimu Nr. K-169 „Dėl Alytaus rajono savivaldybės strateginių veiklos planų rengimo ir įgyvendinimo priežiūros tvarkos aprašo tvirtinimo“ (su pakeitimais), 53 punktą, Alytaus rajono savivaldybės taryba nusprendžia:
Patvirtinti Alytaus rajono savivaldybės 2018–2020 metų strateginio veiklos plano įgyvendinimo 2018 metais ataskaitą (pridedama).

PATVIRTINTA
Alytaus rajono savivaldybės tarybos
2019 m. birželio 6 d.
sprendimu Nr. K-114


ALYTAUS RAJONO SAVIVALDYBĖS 2018–2020 METŲ STRATEGINIO VEIKLOS PLANO ĮGYVENDINIMO 2018 METAIS ATASKAITA

2018 m. buvo vykdoma 10 Alytaus rajono savivaldybės 2018–2020 metų strateginio veiklos plano (toliau – SVP), patvirtinto Alytaus rajono savivaldybės tarybos 2018 m. vasario 6 d. sprendimu Nr. K-2, programų. Šią ataskaitą sudaro dešimties SVP programų 2018 metų įgyvendinimo ataskaitos:
01. Vaikų ir jaunimo socializacija;
02. Savivaldybės veiklos, pagrindinių funkcijų vykdymas, strategijos formavimas ir jos įgyvendinimas;
03. Urbanistinės plėtros ir strategijos formavimas;
04. Informacinės visuomenės plėtra;
05. Sąlygų verslo plėtrai sudarymas, patrauklios investicijoms aplinkos formavimas ir turizmo vystymas;
06. Rajono infrastruktūros objektų ir būsto priežiūra, modernizavimas ir plėtra;
07. Aplinkos ir kraštovaizdžio apsauga ir žemės ūkio plėtra;
08. Kultūros veiklos plėtra ir jos vaidmens bendruomenės gyvenime stiprinimas;
09. Švietimo, sporto paslaugų tiekimas ir plėtra savivaldybės teritorijoje;
10. Socialinės apsaugos plėtojimas, skurdo ir socialinės atskirties mažinimas ir sveikatos apsauga.
Kiekvieną SVP įgyvendinimo ataskaitos programą apima:
□	programų vertinimo kriterijų ataskaitų suvestinės, kuriose pateikiami planuoti ir faktiškai pasiekti programų vertinimo kriterijai (pridedama);
□	programų 2018 metų įgyvendinimo ataskaitų lėšų rodikliai, kuriuose pateikiami programų lėšų rodikliai, t. y. 2018-iems metams patvirtintas asignavimų planas, 2018-ųjų metų patikslintas asignavimų planas bei 2018-aisiais metais panaudotos lėšos (kasinės išlaidos) (pridedama).

	Institucijos strateginiai tikslai ir efekto kriterijai:

	Kodas
	Įgyvendinant šį strateginį tikslą vykdomos programos:

	01
	KURTI PILIETIŠKĄ, IŠSILAVINUSIĄ, KŪRYBIŠKĄ, SVEIKAI IR SAUGIAI GYVENANČIĄ BENDRUOMENĘ

	Strateginio tikslo aprašymas: ugdymo siekiamybės – pilietiškos, savarankiškai, kūrybiškai ir konstruktyviai mąstančios, gebančios remtis įvairių kultūrų vertybėmis asmenybės. Siekiama skurde gyvenantiems, ties skurdo riba atsidūrusiems ir socialinę atskirtį patiriantiems asmenims suteikti įgūdžių ir galimybių patiems pasirūpinti savimi, savo gyvenimo kokybe ir likimu. 

	Įgyvendinant šį strateginį tikslą vykdomos programos:

	01

08

09

10
	Vaikų ir jaunimo socializacija

Kultūros veiklos plėtra ir jos vaidmens bendruomenės gyvenime stiprinimas

Švietimo, sporto paslaugų tiekimas ir plėtra savivaldybės teritorijoje

Socialinės apsaugos plėtojimas, skurdo ir socialinės atskirties mažinimas ir sveikatos apsauga

	Efekto kriterijai:
E-01-01-01 Socialinės rizikos šeimų mažėjimas, vnt. – > 130, pasiektas lygis 2018 m. – 128;
E-01-01-02 Jaunimo ir su jaunimu dirbančių organizacijų institucinės paramos ir organizacijų potencialo plėtojimo skaičiaus kitimas, vnt. – > 10, pasiektas lygis 2018 m. – 10; 
E-01-08-01 Renginių skaičiaus Alytaus rajone didėjimas, proc. – > +1 proc., pasiektas lygis 2018 m. – + 1 proc.;
E-01-08-02 Sutvarkyti pastatai ir pastatai  pritaikyti bendruomenės poreikiams, skatinamas etnokultūros puoselėjimas, apsaugotos nekilnojamųjų ir kilnojamųjų kultūros vertybės – > Ne mažiau kaip 5 finansuoti projektai, pasiektas lygis 2018 m. – 2 finansuoti projektai;
E-01-09-01 Mokinių, gavusių Brandos atestatus, dalis nuo visų baigusių IV gimnazijos klasę mokinių skaičiaus, proc. – > 97, pasiektas lygis 2018 m. – 97 proc.;
E-01-09-02 Mokinių, gavusių Pagrindinio išsilavinimo pažymėjimus, dalis nuo visų baigusių II gimnazijos klasę mokinių skaičiaus, proc. – > 98, pasiektas lygis 2018 m. – 98 proc.;
E-01-09-03 Mokinių, gavusių Pradinio išsilavinimo pažymėjimus, dalis nuo visų baigusių 4 klasę mokinių skaičiaus, proc. – > 96, pasiektas lygis 2018 m. – 96 proc.;
E-01-09-04 Sudaromos sąlygos kiekvienam vaikui lankyti ugdymo įstaigas, įvairius neformaliojo švietimo užsiėmimus atitinkančius abiejų lyčių poreikius, nuolat / išskirtiniais atvejais – > nuolat, pasiektas lygis 2018 m. – nuolat;
E-01-10-01 Asmenų (šeimų), kurių gebėjimai ir galimybės spręsti savo socialines problemas, palaikyti socialinius ryšius su visuomene bei įveikti socialinę atskirtį, buvo sustiprinti, skaičius, vnt. –> 12372, pasiektas lygis 2018 m.– 12214. 

	Kodas
	SUDARYTI PALANKIĄ APLINKĄ INVESTICIJŲ PRITRAUKIMUI IR VERSLO PLĖTRAI, TURIZMO VYSTYMUI, RAJONO INFRASTRUKTŪROS OBJEKTŲ IR BŪSTO PRIEŽIŪRAI, UŽIMTUMO DIDINIMUI

	02
	

	Strateginio tikslo aprašymas: pasiekti, kad aplinka Alytaus rajone būtų sveika, švari ir saugi, darniai tenkinanti visuomenės, aplinkosaugos ir ekonomikos poreikius.

	Įgyvendinant šį strateginį tikslą vykdoma programa (-os):

	05


06
	Sąlygų verslo plėtrai sudarymas, patrauklios investicijoms aplinkos formavimas ir turizmo vystymas

Rajono infrastruktūros objektų ir būsto priežiūra, modernizavimas ir plėtra

	Efekto kriterijai:
E-02-05-01 Ūkio subjektų skaičius Alytaus rajone, vnt. – > 900, pasiektas lygis 2018 m. – 1019;
E-02-05-02 Registruotų bedarbių ir darbingo amžiaus gyventojų santykis, %  – > 10,2, pasiektas lygis 2018 m. – 10,6; 
E-02-06-01 Kelių (gatvių) su asfaltbetonio danga santykis su visu kelių ir gatvių ilgiu, proc. – > 20,60, pasiektas lygis 2018 m. – 15,58;
E-02-06-02 Asmenų, apgyvendintų socialiniame būste, skaičius, asmenimis – > 20, pasiektas lygis 2018 m. – 12.
Asmenų, apgyvendintų savivaldybės būste, skaičius, asmenimis – > 15, pasiektas lygis 2018 m. – 17.

	Kodas
	UŽTIKRINTI  KOMPLEKSIŠKĄ ŽEMĖS SKLYPŲ FORMAVIMĄ IR APLINKOS APSAUGĄ BEI ŽEMĖS ŪKIO PLĖTRĄ

	03
	

	Strateginio tikslo aprašymas: žemės ūkio konkurencingumas, tausus gamtos išteklių valdymas, darnus teritorinis vystymasis. 

	Įgyvendinant šį strateginį tikslą vykdoma programa(-os):

	03

07
	Urbanistinės plėtros ir strategijos formavimas

Aplinkos ir kraštovaizdžio apsauga ir žemės ūkio plėtra

	Efekto kriterijai: 
E-03-03-01 Programai skiriamas finansavimas, tūkst. Eur – > 98,3, pasiektas lygis 2018 m. – 23,1;
E-03-07-01 Kokybiškai atlikti darbai, suteiktos paslaugos, paruošti dokumentai, priimti sprendimai, proc. – > 100, pasiektas lygis 2018 m. – 100;
E-03-07-02 Surenkamų komunalinių atliekų kiekis, t – > 5300, pasiektas lygis 2018 m. – 5003.

	Kodas
	GERINTI SAVIVALDOS VALDYMO KOKYBĘ

	04
	

	Strateginio tikslo aprašymas: visuomenės lūkesčių tenkinimas ir viešųjų paslaugų kokybės užtikrinimas. 

	Įgyvendinant šį strateginį tikslą vykdoma programa (-os):

	02


04
	Savivaldybės veiklos, pagrindinių funkcijų vykdymas, strategijos formavimas ir jos įgyvendinimas

Informacinės visuomenės plėtra

	Efekto kriterijai: 
E-04-02-01 Gyventojų skaičius Alytaus rajono savivaldybėje metų pradžioje, asmenimis – > 26513, pasiektas lygis 2018 m. – 26013;
E-04-02-02 Galiojančių licencijų verstis mažmenine prekyba alkoholiniais gėrimais ir tabako gaminiais skaičius Alytaus rajone, vnt. – > 200, pasiektas lygis 2018 m. – 279;
E-04-04-01 Parengiamų informacinių pranešimų skaičius, vnt. – > 450, pasiektas lygis 2018 m. – 450.



1 lentelėje (atitinkamai pagal Alytaus rajono savivaldybės 2018–2020 metų strateginio veiklos plano pakeitimus, patvirtintus Alytaus rajono savivaldybės tarybos 2018 m. gegužės 10 d. sprendimu Nr. K-101, Alytaus rajono savivaldybės tarybos 2018 m. birželio 21 d. sprendimu Nr. K-135, Alytaus rajono savivaldybės tarybos 2018 m. gruodžio 6 d. sprendimu Nr. K-205 ir Alytaus rajono savivaldybės tarybos 2018 m. gruodžio 27 d. sprendimu K–245, pateikiama informacija apie SVP programų finansavimą iš visų finansavimo šaltinių 2018 m. ir lėšų panaudojimą (kasines išlaidas). 

1 lentelė
2018 m. SVP strateginių tikslų, programų ir asignavimų suvestinė

	Programos kodas
	Programos pavadinimas
	Lėšos 2018 m. (iš viso pagal skirtingus finansavimo šaltinius), tūkst. Eur

	
	
	Patvirtintas asignavimų planas*
	Patikslintas
asignavimų
planas**
	Panaudotos lėšos

	01 STRATEGINIS TIKSLAS – kurti pilietišką, išsilavinusią, kūrybišką, sveikai ir saugiai gyvenančią bendruomenę

	01
	Vaikų ir jaunimo socializacija
	53,8
	57,8
	56,6

	08
	Kultūros veiklos plėtra ir jos vaidmens bendruomenės gyvenime stiprinimas
	1165,7
	1079,1
	1120,0

	09
	Švietimo, sporto paslaugų tiekimas ir plėtra savivaldybės teritorijoje
	6421,2
	6820,7
	5967,8

	10
	Socialinės apsaugos plėtojimas, skurdo ir socialinės atskirties mažinimas ir sveikatos apsauga
	10111,0
	11598,7
	9334,6

	02 STRATEGINIS TIKSLAS – sudaryti palankią aplinką investicijų pritraukimui ir verslo plėtrai, turizmo vystymui, rajono infrastruktūros objektų ir būsto priežiūrai, užimtumo didinimui

	05
	Sąlygų verslo plėtrai sudarymas, patrauklios investicijoms aplinkos formavimas ir turizmo vystymas
	5015,0
	3007,6
	3101,6

	06
	Rajono infrastruktūros objektų ir būsto priežiūra, modernizavimas ir plėtra
	4243,7
	5466,0
	4174,0

	03 STRATEGINIS TIKSLAS – užtikrinti kompleksišką žemės sklypų formavimą ir aplinkos apsaugą bei žemės ūkio plėtrą

	03
	Urbanistinės plėtros ir strategijos formavimas
	98,3
	22,9
	23,1

	07
	Aplinkos ir kraštovaizdžio apsauga ir žemės ūkio plėtra
	1235,7
	1271,6
	1426,8

	04 STRATEGINIS TIKSLAS – gerinti savivaldos valdymo kokybę

	02
	Savivaldybės veiklos, pagrindinių funkcijų vykdymas, strategijos formavimas ir jos įgyvendinimas
	4000,1
	3993,1
	3844,7

	04
	Informacinės visuomenės plėtra
	37,2
	37,2
	37,8

	Iš viso:
	32381,7
	33354,7
	29087,0



* Pagal Alytaus rajono savivaldybės tarybos 2018-02-06 sprendimą Nr. K-2
** Pagal Alytaus rajono savivaldybės tarybos 2018-12-27 sprendimą Nr. K-245

Alytaus rajono savivaldybės 2018 m. strateginio veiklos plano programos buvo finansuojamos iš įvairių šaltinių: iš savivaldybės biudžeto (iš savivaldybės biudžeto lėšų, iš savivaldybės Aplinkos apsaugos rėmimo specialiosios programos, iš pajamų už atsitiktines paslaugas), iš valstybės biudžeto specialiųjų tikslinių dotacijų ir iš kitų šaltinių (ES paramos lėšos, Kelių priežiūros ir plėtros programos lėšos, valstybės biudžeto lėšos ir kt.). 
Apibendrinant programų ataskaitose pateiktus lėšų rodiklius, galima teigti, kad 2018 m. SVP buvo įgyvendintas 87,2 proc. (pagal patikslintą SVP) ir 89,8 proc. (pagal pradinį SVP, patvirtintą Alytaus rajono savivaldybės tarybos 2018-02-06 sprendimu Nr. K–2). Analizuojant SVP programų įgyvendinimo ataskaitose pateiktus duomenis, konstatuotina, kad 2018 metais daugiausia lėšų buvo panaudota Socialinės apsaugos plėtojimo, skurdo ir socialinės atskirties mažinimo ir sveikatos apsaugos (kodas 10) bei Švietimo, sporto paslaugų tiekimo ir plėtros savivaldybės teritorijoje (Nr. 09) programoms įgyvendinti (žr. 1 lentelę).
Kiekvienos iš programų vykdymas nagrinėjamas pagal priemonių įgyvendinimo lygį (remiantis vykdytojų pateikta informacija). 2018 m. 10 programų buvo planuojama vykdyti 138 priemones. 2018 m. įvykdytų pagal planą priemonių buvo 113  (81,9 proc.), iš dalies įvykdyta 12 (8,7 proc.), neįvykdyta – 13 (9,4 proc.) (žr. 2 lentelę). 2018 m. daugiausiai priemonių buvo planuojama įgyvendinti Socialinės apsaugos plėtojimo, skurdo ir socialinės atskirties mažinimo ir sveikatos apsaugos programoje (Nr. 10) – 55, bei Savivaldybės veiklos, pagrindinių funkcijų vykdymo, strategijos formavimo ir jos įgyvendinimo programoje (Nr. 02) – 21, mažiausiai Vaikų ir jaunimo socializacijos programoje (Nr. 01) – 2, Urbanistinės plėtros ir strategijos formavimo programoje (Nr. 03) – 2, Informacinės visuomenės plėtros programoje (Nr. 04) – 2.

2 lentelė
2018–2020 m. SVP programų priemonių įvykdymas 2018 m.

	Programos pavadinimas
	Planuota, iš viso
	Įvykdyta pagal planą
	Iš dalies įvykdyta
	Neįvykdyta

	01 Vaikų ir jaunimo socializacija
	2
	2
	
	

	02 Savivaldybės veiklos, pagrindinių funkcijų vykdymas, strategijos formavimas ir jos įgyvendinimas
	21
	18
	2
	11

	03 Urbanistinės plėtros ir strategijos formavimas
	2
	1
	
	12

	04 Informacinės visuomenės plėtra
	2
	2
	
	

	05 Sąlygų verslo plėtrai sudarymas, patrauklios investicijoms aplinkos formavimas ir turizmo vystymas
	7
	6
	1
	

	06 Rajono infrastruktūros objektų ir būsto priežiūra, modernizavimas ir plėtra
	14
	7
	3
	43

	07 Aplinkos ir kraštovaizdžio apsauga ir žemės ūkio plėtra
	9
	9
	
	

	08 Kultūros veiklos plėtra ir jos vaidmens bendruomenės gyvenime stiprinimas
	11
	11
	
	

	09 Švietimo, sporto paslaugų tiekimas ir plėtra savivaldybės teritorijoje
	15
	12
	2
	14

	10 Socialinės apsaugos plėtojimas, skurdo ir socialinės atskirties mažinimas ir sveikatos apsauga
	55
	46
	4
	55

	Iš viso:
	138
	114
	12
	12



1 – neįgyvendinta „Savivaldybės administracijos direktoriaus rezervo tvarkymo programos“ priemonė. Lėšos naudojamos įvykus stichinėms nelaimėms, o praėjusiais metais tokių ekstremalių situacijų nebuvo. 
2 – neįgyvendinta „Savivaldybei priskirtos valstybinės žemės ir kito valstybės turto valdymas, naudojimas ir disponavimas juo pasitikėjimo teise“. Priemonė neįgyvendinta, nes neatsirado poreikio perimti valstybinės žemės sklypus valdyti pasitikėjimo teise. 
3 – neįgyvendintos dvi vietinės reikšmės kelio kapitalinio remonto darbų priemonės, nes nebuvo gautas finansavimas iš LR Automobilių kelių direkcijos. Projektai vykdomi 2019 m. Taip pat, nebuvo įgyvendintos dvi priemonės susijusios su vandens ir nuotėkų tinklų atnaujinimu ir plėtra, dėl užsitęsusių viešųjų pirkimų procedūrų. 
4 – neįgyvendinta Vairavimo mokymo dalinio kompensavimo priemonė, nes nebuvo numatyti ir sutvarkyti reikalingi teisės aktai priemonės vykdymui. 
5 – priemonės „Bendruomeninių vaikų globos namų veiklos organizavimas“, „Būsto nuomos ar išperkamosios būsto nuomos mokesčių dalies kompensacijoms“ ir pagalba pargabenant užsienyje mirusius LR piliečių palaikus nebuvo įgyvendintos, nes nebuvo gauti gyventojų prašymai (priemonių vykdymui nebuvo poreikio). Dar dvi priemonės, susijusios su asmens sveikatos priežiūros įstaigų teikiamų paslaugų kokybės ir prieinamumo gerinimo, nebuvo įvykdytos, nes nebuvo pasirašyta sutartis su Alytaus apskrities S. Kudirkos ligonine ir PSPC Miroslavo ambulatorijos modernizavimo ir patalpų remonto darbai buvo perkelti kitiems metams. 

Didžiausią įtaką plano priemonių nevykdymui turėjo skirtas mažesnis finansavimas iš kai kurių finansavimo šaltinių, užsitęsusios viešųjų pirkimų procedūros, nesuderintos arba nepasirašytos sutartys, neparengti reikalingi teisės aktai arba poreikio nebuvimas,. Siekiant savivaldybės strateginių tikslų, 2018 m. planuotos, bet neįgyvendintos priemonės bus įgyvendintos ateityje atsižvelgiant į jų svarbą, Savivaldybės tarybos priimamus sprendimus bei skiriamą finansavimą.
PRIDEDAMA. Alytaus rajono savivaldybės 2018–2020 metų strateginio veiklos plano įgyvendinimo 2018 metais ataskaitos priedai:
1.	Vaikų ir jaunimo socializacijos programos 2018-ųjų metų įgyvendinimo ataskaita. Lėšų rodikliai (1 priedas);
2.	Vaikų ir jaunimo socializacijos programos 2018-ųjų metų vertinimo kriterijai (2 priedas);
3.	 Savivaldybės veiklos, pagrindinių funkcijų vykdymo, strategijos formavimo ir jos įgyvendinimo programos 2018-ųjų metų įgyvendinimo ataskaita. Lėšų rodikliai  (3 priedas);
4.	Savivaldybės veiklos, pagrindinių funkcijų vykdymo, strategijos formavimo ir jos įgyvendinimo  programos 2018-ųjų metų vertinimo kriterijai (4 priedas);
5.	Urbanistinės plėtros ir strategijos formavimo programos 2018-ųjų metų įgyvendinimo ataskaita. Lėšų rodikliai (5 priedas);
6.	Urbanistinės plėtros ir strategijos formavimo programos 2018-ųjų metų vertinimo kriterijai (6 priedas);
7.	Informacinės visuomenės plėtros programos 2018-ųjų metų įgyvendinimo ataskaita. Lėšų rodikliai (7 priedas);
8.	Informacinės visuomenės plėtros programos 2018-ųjų metų vertinimo kriterijai (8 priedas);
9.	Sąlygų verslo plėtrai sudarymo, patrauklios investicijoms aplinkos formavimo ir turizmo vystymo programos 2018-ųjų metų įgyvendinimo ataskaita. Lėšų rodikliai (9 priedas);
10.	Sąlygų verslo plėtrai sudarymo, patrauklios investicijoms aplinkos formavimo ir turizmo vystymo programos 2018-ųjų metų vertinimo kriterijai (10 priedas);
11.	Rajono infrastruktūros objektų ir būsto priežiūros, modernizavimo ir plėtros programos 2018-ųjų metų įgyvendinimo ataskaita. Lėšų rodikliai (11 priedas);
12.	Rajono infrastruktūros objektų ir būsto priežiūros, modernizavimo ir plėtros programos 2018-ųjų metų vertinimo kriterijai (12 priedas);
13.	 Aplinkos ir kraštovaizdžio apsaugos ir žemės ūkio plėtros programos 2018-ųjų metų įgyvendinimo ataskaita. Lėšų rodikliai (13 priedas);
14.	Aplinkos ir kraštovaizdžio apsaugos ir žemės ūkio plėtros programos 2018-ųjų metų vertinimo kriterijai (14 priedas);
15.	Kultūros veiklos plėtros ir jos vaidmens bendruomenės gyvenime stiprinimo programos 2018-ųjų metų įgyvendinimo ataskaita. Lėšų rodikliai (15 priedas);
16.	Kultūros veiklos plėtros ir jos vaidmens bendruomenės gyvenime stiprinimo programos 2018-ųjų metų vertinimo kriterijai (16 priedas);
17.	Švietimo, sporto paslaugų tiekimo ir plėtros savivaldybės teritorijoje programos 2018-ųjų metų įgyvendinimo ataskaita. Lėšų rodikliai (17 priedas);
18.	Švietimo, sporto paslaugų tiekimo ir plėtros savivaldybės teritorijoje programos 2018-ųjų metų vertinimo kriterijai (18 priedas);
19.	Socialinės apsaugos plėtojimo, skurdo ir socialinės atskirties mažinimo ir sveikatos apsaugos programos 2018-ųjų metų įgyvendinimo ataskaita. Lėšų rodikliai (19 priedas);
20.	Socialinės apsaugos plėtojimo, skurdo ir socialinės atskirties mažinimo ir sveikatos apsaugos programos 2018-ųjų metų vertinimo kriterijai (20 priedas).

